text: Chaufføren i den væltede lastbil er erklæret død 
  26 november 2015 kl. 15.53
  Politiet oplyser at ulykken sandsynligvis er sket i forbindelse med, at chaufføren har fået et ildebefindende eller lignende.
  
  Ved ulykken på E45 ved Hedensted væltede lastbilen om på siden, og lasten med foder væltede over i det nordgående spor, og derfor er der stadig spærret i begge spor i sydgående retning på motorvejen ved afkørsel 58. I nordgående spor er en kørebane farbar.
  Derfor skal bilisterne fortsat være tålmodige og vælge andre veje, da oprydningen først ventes afsluttet i løbet af aftenen, det oplyser vagtchef ved Sydøstjyllands Politi, Jørn Lindhardt.
  
  